Gintautas Jakštas

Gintautas Jakštas (g. 1990 m. gegužės 28 d. Plungėje) – Lietuvos skaičiavimų, švietimo specialistas.

 Biografija 
 Išsilavinimas 
2006–2008 m. mokėsi Plungės „Saulės“ gimnazijoje.

2008–2012 m. studijavo Vilniaus universiteto Matematikos ir informatikos fakultetete, įgijo ekonometrijos bakalauro kvalifikacinį laipsnį. 2013–2014 m. studijavo Tilburgo universiteto (Nyderlandai) Ekonomikos ir vadybos fakultete, įgijo finansų ir draudimo matematikos magistro kvalifikacinį laipsnį.

 Karjera 
2012–2013 m. dirbo vyr. specialistu Lietuvos statistikos departamento Kainų skyriuje. 2015–2016 m. dirbo„Lietuvos draudime“ kainodaros ekspertu.

2015–2016 m. Vyriausybės strateginės analizės centre (STRATA) ėjo politikos analitiko pareigas. 2016–2020 m. ėjo STRATA Studijų politikos ir karjeros analizės skyriaus vadovo pareigas.

Nuo 2021 m. Lietuvos mokslo tarybos valdybos narys.https://www.lmt.lt/lt/apie-taryba/valdyba/gintautas-jakstas/3839 

2020 m. gruodžio 21 d. – 2023 m. liepos 3 d. ėjo Lietuvos Respublikos švietimo, mokslo ir sporto viceministro pareigas studijų ir mokslo sritims.https://smsm.lrv.lt/lt/struktura-ir-kontaktai/vadovybe/gintautas-jakstas 

2023 m. liepos 3 d. tapo Lietuvos Respublikos švietimo, mokslo ir sporto ministru.https://www.delfi.lt/news/daily/lithuania/nauseda-paskyre-jaksta-svietimo-mokslo-ir-sporto-ministru.d?id=93835461

2024 m. balandžio 10 d. pasitraukė iš ministro pareigų.Nausėda pasirašė dekretą dėl Jakšto atleidimo iš švietimo ministro pareigų

 Kita patirtis 
Nuo 2018 metų buvo laisvai samdomas švietimo ekspertas. 2020 m. Nacionalinei švietimo agentūrai rengė analizę ir rekomendacijos, kaip geriausiais būdais įvertinti mokinius, Europos profesinio mokymo plėtros centrui (CEDEFOP) – Europos įgūdžių indekso apžvalgą, 2018–2019 m. Europos Komisijos rekomendacijas Vengrijos suaugusiųjų švietimui, „Dvynių projekto“ rekomendacijas Azerbaidžano švietimui.

Su bendraautoriais yra parengęs įvairias apžvalgas ir tyrimus ekonomikos, mokymosi visą gyvenimą, senstančios visuomenės, studijų, švietimo, žmogiškojo kapitalo, profesinio mokymo ir susijusiomis tematikomis. Dalyvavo nacionalinėse ir tarptautinėse (EBPO ir Europos Komisijos) ekspertų ir darbo grupėse.

 Šaltiniai 

|-

Kategorija:Lietuvos švietimo ir mokslo ministrai